Myjava (rieka)

**Myjava** je rieka na západnom Slovensku, na Kopaniciach a Záhorí, preteká územím okresov Myjava a Senica. Je to ľavostranný prítok Moravy s dĺžkou , priemerným prietokom v ústí /s a plochou povodia . Je vodným tokom III. rádu a medzi Myjavou a Jablonicou je vodný tok osobitne chránenou prírodnou pamiatkou Rieka Myjava.

## Prameň
Pramení v Bielych Karpatoch pod Šibenickým vrchom () na území Moravy, v nadmorskej výške cca , juhovýchodne od juhomoravskej obce Nová Lhota, nad katastrom obcí Stará Myjava a Stará Turá.

## Opis toku
Od prameňa tečie najprv na juh, prekračuje moravsko-slovenskú hranicu a priberá len kratšie prítoky. Napája vodnú nádrž Stará Myjava a vteká do Myjavskej pahorkatiny. Preteká obcou Stará Myjava, vytvára dvojitý oblúk s vodnou nádržou Brestovec a priberá Brestovský potok sprava. Následne tečie cez Myjavu a stáča sa na západ, sprava priberá Svacenický jarok, preteká Turou Lúkou, priberá opäť sprava Smíchov, meandruje a stáča sa na juh. Ďalej preteká katastrálnym územím obce Podbranč, ďalej obce Prietrž, kde zľava priberá Debernícky potok a južnejšie Dankácky potok () a potok tečúci obcou Osuské (). Pri tejto obci sa stáča na juhozápad a na kratšom úseku tečie Chvojnickou pahorkatinou, priberá zľava Brezovský potok a vteká do katastrálneho územia obce Jablonica a zároveň do Borskej nížiny. Zľava priberá Hodonský potok a stáča sa na severozápad, tečie súbežne s Myjavskou Rudavou, na katastrálnom území Senica priberá sprava najvýznamnejší prítok Teplicu a koryto sa stáča na západ. Ďalej priberá zľava Myjavskú Rudavu (), pri obci Šajdíkove Humence sa najprv oddeľuje sprava koryto Starej Myjavy a následne Myjava zľava priberá Hrušovský potok (), ďalej priberá ľavostranný Kalaštovský potok a pri Šaštíne sa sprava opätovne pripája Stará Myjava. Vzápätí preteká Šaštínom, zľava priberá Šaštínsky potok, pri Strážoch nad Myjavou sa sprava oddeľuje Čárska Kopánka, následne pri Kuklove križuje koryto Myjavy () a prechádza na ľavý breh. Myjava potom podteká železničnú trať Bratislava – Břeclav, následne aj diaľnicu D2, priberá sprava Čársky potok a podteká štátnu cestu I/2 neďaleko obce Kúty. Koryto rieky potom križuje kanál Kúty-Brodské zo severu a Malolevársky kanál z juhu. Napokon vteká do oblasti lužných lesov a v katastrálnom území obce Sekule ústi v nadmorskej výške cca  do Moravy. Približne od mesta Senice až k ústiu vytvára rieka Myjava širokú nivu.

## Povodie Myjavy podľa prítokov (v smere toku)
Myjava (P – pravostranné prítoky, Ľ – ľavostranné prítoky)
* Brestovský potok P
* Cengelka Ľ
* Svacenický jarok P
* Smíchov P
* Malejovský potok P
* Debernícky potok Ľ
* Dankácky potok Ľ
* Bedernícky potok Ľ
* Brezovský potok Ľ
** Priepasniansky potok Ľ
** Žriedlovský potok P
** Bystrina Ľ
** Štverník P
* Hodonský potok Ľ
** Zrubársky jarok P
* Bahniansky potok P
** Hlbocký potok P
** Surovinský potok P
* Teplica P
** Rybnický potok (v Česku) Ľ
** Liešťanský potok Ľ
** Haluzníkov potok P
** Lulov potok P
** Valúchovský potok P
** Priečny potok Ľ
** Kratnov Ľ
** Rovenský potok P
*** Rybnícky potok P
** Pasecký potok P
*** Častkovský potok P
*** Bôrik P
*** Rohovský potok P
*** Rybčiansky potok P
* Myjavská Rudava Ľ
** Cerovský potok P
** Čierny potok P
*** Škrípik Ľ
* Koválovský potok P
** Smrdácky potok Ľ
** Dojčiansky potok P
* Hrušovský potok Ľ
* Bahno Ľ
* Kalaštovský potok Ľ
* Ságelský potok Ľ
* Stará Myjava P
** Obradznovský potok Ľ
*** Kadlubkovský potok Ľ
*** Dolinský potok P
**** Holubinka Ľ
**** Bištava P
** Štefanovský potok P
** Bzovec P
* Šaštínsky potok Ľ
** Petrov potok P
* Kuklovský potok Ľ
* Čárska Kopánka P
** Smolinský potok P
* Kuklovská Kopánka Ľ
* Čársky potok P

## Galéria

Image:Myjava meets morava 2.jpg|Sútok Myjavy a Moravy
Image:Myjava river 2.jpg|Myjava v CHKO Záhorie
Image:Myjava river 3.jpg|Myjava v CHKO Záhorie
Image:Myjava river 5.jpg|Myjava v CHKO Záhorie
Image:Myjava river 6.jpg|Myjava v CHKO Záhorie


## Pozri aj
*Zoznam vodných tokov v povodí Myjavy

## Referencie

## Iné projekty

Kategória:Rieky na Slovensku
Kategória:Povodie Moravy
Kategória:Povodie Myjavy
Kategória:Vodné toky v okrese Myjava
Kategória:Vodné toky v okrese Senica
Kategória:Vodné toky v Bielych Karpatoch
Kategória:Vodné toky v Myjavskej pahorkatine
Kategória:Vodné toky v Chvojnickej pahorkatine
Kategória:Vodné toky v Borskej nížine